Bobot

Bobot ovat joukko etnisiä ryhmiä Bobo-Dioulasson pohjois- ja koillispuolella Burkina Fasossa sekä rajaseuduilla Malissa ja Norsunluurannikolla. 

”Mustat bobot” (bobo fing) puhuvat mandelaista bobon kieltä ja ovat uskonnoltaan sunnalaisia muslimeja. 1980-luvulla heitä arvioitiin olevan noin 50 000 henkeä Burkina Fasossa ja 10 000 Malissa.

Bwat eli ”punaiset” (bobo oule) ja ”valkoiset” (bobo gbe) bobot puhuvat gurilaisia bomun ja bwamun kieliä. He harjoittavat etupäässä perinteistä uskontoa. Osa on katolisia. 1980-luvulla heitä asui 500 000 Burkina Fasossa, 190 000 Malissa ja 80 000 Norsunluurannikolla.

Bobojen pääelinkeino on maanviljely. Lisäksi harjoitetaan karjanhoitoa, kalastusta ja käsityöammatteja.

Lähteet

Burkina Fason etniset ryhmät
Malin etniset ryhmät
Norsunluurannikon etniset ryhmät